b'\n_START_ARTICLE_\nMantas Staba\xc4\x8dinskas\n_START_PARAGRAPH_\nMantas Staba\xc4\x8dinskas\xc2\xa0\xe2\x80\x93 Lietuvos \xc5\xa1ok\xc4\x97jas, choreografas, \xc5\xa1iuolaikinio \xc5\xa1okio k\xc5\xabr\xc4\x97jas, ilgametis Kauno \xc5\xa1okio teatro \xe2\x80\x9eAura\xe2\x80\x9c narys, Auksinio scenos kry\xc5\xbeiaus laureatas (2013\xc2\xa0m.).\n_START_SECTION_\nBiografija\n_START_PARAGRAPH_\nPradin\xc4\x97je mokykloje ma\xc5\xbedaug penkerius metus \xc5\xa1oko pramoginius \xc5\xa1okius. Po to apie penkerius metus u\xc5\xbesiimin\xc4\x97jo lengv\xc4\x85ja atletika. Ma\xc5\xbedaug penkiolikos met\xc5\xb3 suprato, kad nori \xc5\xa1okti. Pamat\xc4\x99s skelbim\xc4\x85 laikra\xc5\xa1tyje, kad Kauno \xc5\xa1okio teatras \xe2\x80\x9eAura\xe2\x80\x9c kvie\xc4\x8dia \xc4\xaf \xc5\xa1okio pamokas, prad\xc4\x97jo lankyti. Meno vadov\xc4\x97 \xc4\xaf pasi\xc5\xbei\xc5\xabr\xc4\x97jusi \xc4\xaf tik at\xc4\x97jus\xc4\xaf, pasak\xc4\x97: \xe2\x80\x9eTegu lanko, vis tiek i\xc5\xa1 jo \xc5\xa1ok\xc4\x97jo nebus.\xe2\x80\x9c \xe2\x80\x9eAuroj\xe2\x80\x9c \xc5\xa1ok\xc4\x99s ma\xc5\xbedaug septynerius metus, Pajuto, kad nori \xc5\xa1okti ir kitur, su kitais choreografais. Nuo tada yra nepriklausomas, laisvai samdomas \xc5\xa1ok\xc4\x97jas._NEWLINE_Studijavo Lietuvos muzikos ir teatro akademijoje, Teatro ir kino fakultete. 2013 metais baig\xc4\x97 \xc5\xa1okio edukologijos bakalauro studijas Lietuvos edukologijos universitete._NEWLINE_Nuo 1997\xc2\xa0m. \xc5\xa1oka Lietuvos ir u\xc5\xbesienio choreograf\xc5\xb3 (toki\xc5\xb3 kaip Aira Naginevi\xc4\x8di\xc5\xabt\xc4\x97, Birut\xc4\x97 Banevi\xc4\x8di\xc5\xabt\xc4\x97, Birut\xc4\x97 Letukait\xc4\x97, Johannesas Wielandas, Annie Viger ir Franckas Apertet bei kit\xc5\xb3) spektakliuose. \xc5\xa1okio spektakliuose, \xc4\xafvairiuose tarpdisciplininiuose bei socialiniuose projektuose. Buvo ilgametis Kauno \xc5\xa1okio teatro \xe2\x80\x9eAura\xe2\x80\x9c narys. Dirbo su choreografais i\xc5\xa1 JAV, Vokietijos, Anglijos, Izraelio, Kanados, Suomijos, Austrijos, kai pagal program\xc4\x85 \xe2\x80\x9eDance Omi International Dance Collective" sta\xc5\xbeavosi JAV. Kaip kviestinis d\xc4\x97stytojas ir choreografas, Staba\xc4\x8dinskas savo patirtimi dalijosi Midlsekso universitete (Did\xc5\xbeioji Britanija). Dirba kaip laisvai samdomas \xc5\xa1ok\xc4\x97jas ir choreografas._NEWLINE_2006\xc2\xa0m. buvo nominuotas \xe2\x80\x9eAuksiniam scenos kry\xc5\xbeiui\xe2\x80\x9c geriausio \xc5\xa1ok\xc4\x97jo kategorijoje. 2013\xc2\xa0m. \xe2\x80\x9eAuksinio scenos kry\xc5\xbeiaus\xe2\x80\x9c apdovanojim\xc4\x85 u\xc5\xbe spektakl\xc4\xaf \xe2\x80\x9eMelancholijos d\xc4\x97\xc5\xbeut\xc4\x97\xe2\x80\x9c. Jo ir koleg\xc5\xb3 Agn\xc4\x97s Ramanauskait\xc4\x97s bei Pauliaus Tamol\xc4\x97s spektaklis Men\xc5\xb3 spaustuv\xc4\x97je \xe2\x80\x9eContemporary?\xe2\x80\x9c Auksin\xc4\xaf scenos kry\xc5\xbei\xc5\xb3 gavo kaip Met\xc5\xb3 scenos meno rei\xc5\xa1kinys.'